רנה רבינוביץ'

רנה גינסברג רבינוביץ (1934 – 19 במאי 2020) הייתה פסיכולוגית ועורכת דין אמריקאית-ישראלית, שזכתה בשנת 2017 בתביעתה נגד חברת התעופה אל על, לאחר שאולצה לזוז ממקומה בטיסת ניוארק – תל אביב לבקשת גבר יהודי חרדי שסירב לשבת לצידה בשל אמונתו הדתית.

בשנת 2016 נכללה רבינוביץ ברשימת 100 הנשים המשפיעות ביותר של BBC.

== ראשית חייה והשכלתה ==
רבינוביץ נולדה בבלגיה ב-1934, למשפחה יהודית אורתודוקסית. בשנת 1941 נמלטה עם משפחתה מאימת השואה לארצות הברית,<ref name=":3"></ref> וגדלה בעיר ניו יורק.

את לימודיה עשתה באוניברסיטת שיקגו, שם קיבלה בשנת 1969 תואר שני בגין עבודתה בנושא ילדים שחורים בכיתות ו', וכן דוקטורט בשנת 1974 בו ביצעה מחקר של יכולתם החברתית של ילדים בגילאי יסודי.<ref></ref><ref name=":0"></ref>

בנוסף, קיבלה תואר במשפטים מבית הספר למשפטים של אוניברסיטת נוטרדאם.<ref name=":1"></ref>

== קריירה ==
רבינוביץ לימדה פסיכולוגיה באוניברסיטת אינדיאנה. מאוחר יותר שימשה כיועצת משפטית במכללת קולורדו,<ref name=":1" /><ref name=":2"></ref> וכמתנדבת מקצועית במרכז הישראלי לטיפול בפסיכוטראומה.<ref name=":1" />

== תביעת אפליה נגד אל על ==
בדצמבר 2015 טסה רבינוביץ' במחלקת עסקים בטיסת אל על מניוארק, ניו ג'רזי, לתל אביב. גבר יהודי חרדי, שהוקצה לו המושב הסמוך לה, התלונן בפני דיילת המטוס כי אינו רוצה לשבת ליד אישה עקב אמונתו הדתית. כתוצאה מכך אולצה רבינוביץ לעבור למושב אחר.<ref name="Guardian"></ref><ref name="NYT"></ref> לאחר ששוחחה עם ענת הופמן, מנהלת המרכז הרפורמי לדת ומדינה של התנועה ליהדות מתקדמת בישראל, הגיש בשמה הארגון תביעה בגין אפליה וייצג אותה במשפט.<ref name="TOI"></ref>

ביוני 2017 הגיעו הצדדים לתביעה להסכמות ונפסקו לרבינוביץ פיצויים בסך של 6,500 ש"ח. בפסק הדין, קבע בית המשפט כי הנוהג של אל על לחייב נוסעים בניגוד לרצונם להיענות לדרישות דתיות מהווה הפרה של חוק איסור הפליה במוצרים, בשירותים ובכניסה למקומות בידור ולמקומות ציבוריים. אל על התחייבה לחדד בכתב לכל אנשי הצוות שלה, תוך 45 ימים, את המדיניות שלה על מנת לעמוד בדרישות החוק.<ref name="JP"></ref> לאחר פסק הדין, הודיעה עורכת הדין ריקי שפירא רוזנברג מטעם המרכז הרפורמי, כי הציפייה היא שהדבר יורחב גם לחברות תעופה אחרות.<ref name="JP" />

=== אירועים קשורים ===
בשנת 2018 ניסה המרכז הרפורמי לפרסם קמפיין המזכיר לנשים ישראליות כי הן אינן מחויבות להחליף את מושבן לבקשת גברים, אך הפרסומות המיועדות נפסלו על ידי הרשויות.<ref name="Independent"></ref> באותה שנה, ברק עילם, מנכ"ל חברת נייס, מתח ביקורת על אל על, לאחר שהכריחו נשים לשנות את מקום ישיבתן לבקשת גברים חרדים. בהתייחסו לאירוע, הודיע המרכז הרפורמי כי הדבר מהווה הפרה של החלטת בית המשפט בעניין רבינוביץ.<ref></ref>

== חיים אישיים ==
לרבינוביץ היו שלושה ילדים מנישואיה הראשונים.<ref name=":12" /> היא התגרשה מבעלה הראשון בשנת 1986,<ref name="switch"></ref> ונישאה לרב סטנלי מ' וגנר מדנוור, קולורדו, בנובמבר 1990.<ref name=":12"></ref> והפכה לאמם החורגת של שני ילדיו מנישואיו הקודמים. הזוג עלה לישראל בשנת 2006, אך נסע לביקורים תכופים בארצות הברית.<ref name=":22"></ref>

רבינוביץ חייתה את שנות חייה האחרונות בדיור מוגן בירושלים,<ref name="NYT" /> שם נפטרה ב-19 במאי 2020.<ref name=":3" />

== הכרה ==
בשנת 2016 נכללה רבינוביץ ברשימת 100 הנשים המשפיעות ביותר של BBC.<ref></ref><ref></ref>

== עבודות נבחרות ==

==קישורים חיצוניים==
*
*
*
*
*

== הערות שוליים ==

קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:בוגרות אוניברסיטת נוטרדאם
קטגוריה:בוגרי אוניברסיטת נוטרדאם
קטגוריה:עורכות דין אמריקאיות במאה ה-20
קטגוריה:פסיכולוגים ישראלים
קטגוריה:עורכי דין ישראלים במאה ה-20
קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:סגל אוניברסיטת אינדיאנה
קטגוריה:עורכי דין אמריקאים במאה ה-21
קטגוריה:עורכי דין אמריקאים במאה ה-20
קטגוריה:ניצולי השואה
קטגוריה:מהגרות מבלגיה לארצות הברית
קטגוריה:ישראלים ילידי ארצות הברית
קטגוריה:עולות בשנות ה-2000
קטגוריה:ניצולות השואה
קטגוריה:ישראליות שנולדו ב-1934
קטגוריה:ישראלים שנולדו ב-1934
קטגוריה:ישראליות שנפטרו ב-2020
קטגוריה:ישראלים שנפטרו ב-2020